
ОБЩИНСКИ СЪВЕТ – НЕДЕЛИНО
4990, гр. Неделино, ул. „Александър Стамболийски”, №104
 Тел.: 03072/9233
http://www.nedelino.bg , e-mail: obs_nedelino@abv.bg 

П Р О Т О К О Л
№ 33
Днес 30.10.2017 г. от 16.00 часа в заседателната зала на Община Неделино се проведе РЕДОВНО ЗАСЕДАНИЕ на ОБЩИНСКИ СЪВЕТ – ГР. НЕДЕЛИНО.
От общо 13 общински съветници, на заседанието присъстваха 11. Отсъстват: г-н Борислав Беширов, който отсъства по уважителни причини и г-н Ружо Младенов.

	Инж. Стойко Еленов – Председател на ОбС: Заседанието има необходимия кворум и е законно, и може да се проведе. Така че откривам дебатите по Дневния ред. Към предварително раздадения Дневен ред, предлагам да влезнат: като т. 10, 11 и 12 да станат 3 докладни на Кмета на община Неделино. Точка 10 Докладна записка от Боян Кехайов – Кмет на община Неделино, относно: Отмяна на Решение № 484 от 28.08.2017г. на Общински съвет Неделино. Точка 11 Докладна записка от Боян Кехайов – Кмет на община Неделино, относно: Отмяна на Решение № 486 от 28.08.2017г. на Общински съвет Неделино. Точка 12 Докладна записка от Боян Кехайов – Кмет на община Неделино, относно: Допълнение на Решение № 467/28.06.2017г., прието с Протокол № 29 и отмяна на Решение № 482/28.08.2017г., прието с Протокол № 31. В тази връзка е постъпило писмо от Областен управител с указания за тези решения, в които са допуснати неточности – двете са за отмяна, другото е за допълнение. Точка 13 да стане ДРУГИ и молби на граждани. Имате думата за отношение по Дневния ред. Г-н Чаушев, заповядайте!
	Г-н Стоян Чаушев: Г-н Председател, г-н Кмет, уважаеми колеги и гости,  предлагам на днешното заседание точка 4 от Дневния ред да отпадне. Направен е разговор с част от Комисията с лицето – Росен Димов, което е внесло заявлението. Той иска да бъде отложено разглеждането на тази докладна. Ще се направи нова докладна, тъй като тази не е издържана юридически. Така че предлагам тя да отпадне от Дневния ред. 
	Инж. Стойко Еленов: Благодаря, г-н Чаушев! Друг някой да вземе отношение? Г-н Бабачев, заповядайте!
	Инж. Огнян Бабачев: Господин Председател, г-н Кмет, колеги, предлагам точка 3 да отпадне, тъй като при обсъждане на Комисиите не стана ясно, защо там трябва да се допълни имот 1397 и 1398. И предлагам в една друга точка, ако Съвета прецени, ставаше дума, г-н Кмет, Вие сигурно сте запознат, за моста на „Каровце“, да го формулираме като точка…
	Инж. Стойко Еленов: Нямаме проект за решение. Може да го разгледаме в точка Други.
	Инж. Огнян Бабачев: Да, нека да е в точка Други.
	Инж. Стойко Еленов: Друг някой желае ли да вземе отношение?
	Г-н Боян Кехайов – Кмет на Община Неделино: Това трябва да го възложите на Кмета за изработване, но това няма да стане на тази сесия. 
	Инж. Огнян Бабачев: Преди две-три сесии, или кога точно не знам, имаше отстъпено право на строеж на Радко Марангозов. Същият, сега в момента, не дава хората да минават по този мост. От страна на Полицията са предизвиквали такива преписки. Лично полицаите са казвали, че не трябва да преминават коли, защото това е пешеходен мост. При разговор днес с архитект Димитър Стефанов се установи, че това се води улица и не би следвало никой да пречи там да се преминава. Нека се промени от пешеходен мост към „ аварийно преминаване на леки автомобили“.
	Г-н Боян Кехайов – Кмет на Община Неделино: Нека това да се разглежда на следващата сесия, защото и аз сега не мога да дам точен отговор. 
	Инж. Стойко Еленов: Уважаеми колеги, някой друг да вземе отношение? Ако няма, да преминем към гласуване на Дневния ред, с предложението точки 3 и 4 да отпаднат и да се пренаредят точките в тази последователност. Който е съгласен така предложеният проект за Дневен ред да стане Дневен ред на днешното заседание, моля да гласува.
Присъстват:11	
Гласували”ЗА” 11, „ПРОТИВ” – 0; „ВЪЗДЪРЖАЛИ СЕ”: 0, приема се.	
След  проведеното гласуване, общинският съвет прие заседанието да протече при следния
Д Н Е В Е Н   Р Е Д:
1.Докладна записка от Стойко Еленов – Председател на ОбС Неделино, относно: Отмяна на Решение №476/21.07.2017 г. на Общински съвет Неделино.
                                             Докладва: Председател на Общински съвет
                                             Становище: Бюджет и финанси
  2.Докладна записка от Боян Кехайов – Кмет на Община Неделино, относно: Одобряване на Подробен устройствен план -  План за регулация на УПИ III, IV, V,  и  VI, кв.58 и УПИ XVII  и УПИ   XVIII , кв.56  по плана на гр. Неделино.

Докладва: Кмет на общ. Неделино
               Становище:ПК2 Устройство на територията

3. Докладна записка от Боян Кехайов – Кмет на Община Неделино, относно: Актуализация на наименование от поименния списък на обект от разчета за финансиране на капиталовия списък 2017 г.
Докладва: Кмет на общ. Неделино
                                             Становище:ПК2 Устройство на територията 
4. Докладна записка от Боян Кехайов – Кмет на Община Неделино, относно: Заявление от Минчо Атанасов  Беширов и Минка Величкова Беширова с вх. № 93-00-1275/19.07.2017г.  за закупуване   на  УПИ I, кв. 76 по ПУП на гр. Неделино от 1987 г.,  актуван с Акт за частна общинска собственост  № 1269/20.07.2017 г.

                                              Докладва: Кмет на общ. Неделино
                                              Становище: Бюджет и финанси
Становище: ПК2 Устройство на територията

5. Докладна записка от Боян Кехайов – Кмет на община Неделино, относно: Приемане на нова Наредба (№2) за реда за придобиване, управление и разпореждане с общинско имущество - собственост на Община Неделино.

                                              Докладва: Кмет на общ. Неделино
                                              Становище: ПК1 Бюджет и финанси

6. Докладна записка от Боян Кехайов – Кмет на община Неделино, относно:Откриване на процедура за  отдаване под наем на обособени обекти: „Помещения №№1, 2, 3, 4 и №5“ –  частна общинска собственост, находящи се  в  приземния етаж на сграда за Битов комбинат в ПИ №947, кв. 118 по ПУП на гр. Неделино.

                                              Докладва: Кмет на общ. Неделино
                                              Становище: ПК1 Бюджет и финанси

7. Докладна записка от Боян Кехайов – Кмет на община Неделино, относно: Откриване на процедура за  отдаване под наем на общински терен с площ 4.00 кв.м.,  публична общинска собственост за разполагане на преместваеми съоръжения  за забавление на деца.
                                              Докладва: Кмет на общ. Неделино
                                              Становище: ПК1 Бюджет и финанси

8. Докладна записка от Боян Кехайов – Кмет на община Неделино, относно: Отмяна на Решение № 484 от 28.08.2017г. на Общински съвет Неделино.

9. Докладна записка от Боян Кехайов – Кмет на община Неделино, относно: Отмяна на Решение № 486 от 28.08.2017г. на Общински съвет Неделино.

10. Докладна записка от Боян Кехайов – Кмет на община Неделино, относно: Допълнение на Решение № 467/28.06.2017г., прието с Протокол № 29 и отмяна на Решение № 482/28.08.2017г., прието с Протокол № 31.

11.Други.

ПО ТОЧКА ПЪРВА: Докладна записка от Стойко Еленов – Председател на ОбС Неделино, относно: Отмяна на Решение №476/21.07.2017 г. на Общински съвет Неделино.       
          Инж. Стойко Еленов: Имате раздадена докладната. Тя е във връзка с писмо на Областния управител, с което също ни информира за допуснати неточности, с две думи, и с това трябва да започнем да се съобразяваме, че договор за наем може да бъде продължаван само, когато няма определен срок. Ако изрично в договора е посочен срок, то той трябва да изтече и да се открие нова процедура за отдаване, чрез търг. Тази възможност за удължаване на договор, който е бил с определен срок, се отнася само за договори, сключени към 2004 год.  В тази връзка предлагам да отменим решението, поради неговата незаконосъобразност. Давам думата за становище на ПК по Бюджет и финанси. 
	Г-н Сашо Бабачев – Председател на ПК Бюджет и финанси: Уважаеми г-н Председател, г-н Кмет, уважаеми колеги, Комисията предлага ОбС – гр. Неделино Решение №476/21.07.2017, поради неговата незаконосъобразност. 
	Инж. Стойко Еленов: Уважаеми колеги, някой желае ли да вземе отношение? Ако няма, предлагам да преминем на гласуване. Който е съгласен предложения проект за решение да стане решение, моля да гласува.

Гласували”ЗА” 11, „ПРОТИВ” – 0; „ВЪЗДЪРЖАЛИ СЕ”: 0, се прие 
РЕШЕНИЕ № 495
	На основание чл.21, ал.2 от ЗМСМА и чл.99, т.1 от АПК,   Общински съвет – гр. Неделино ОТМЕНЯ свое Решение №476/21.07.2017 г., поради неговата незаконосъобразност.
ПО ТОЧКА ВТОРА: Докладна записка от Боян Кехайов – Кмет на Община Неделино, относно: Одобряване на Подробен устройствен план -  План за регулация на УПИ III, IV, V,  и  VI, кв.58 и УПИ XVII  и УПИ   XVIII , кв.56  по плана на гр. Неделино.
	Инж. Стойко Еленов: Заповядайте, г-н Кмет! 
      Г-н Боян Кехайов: Уважаеми г-н Председател, уважаеми съветници и гости, докладната записка е във връзка с постъпило заявление в ОбА от Георги Атанасов, Добри Личев, Маруся Личева и Елица Личев от гр. Неделино, ул. „Извора“ – собственици на посочените урегулирани поземлени имоти. Предлагам ОбС да одобри ПУП на посочените имоти. Те са минали всички етапи през експертен съвет, така че за нас докладната записка е коректно изготвена. Предлагам ОбС да я одобри.
	Инж. Стойко Еленов: Благодаря! Г-н Чаушев, моля за становище на ПК Устройство на територията!
	Г-н Стоян Чаушев – Председател на ПК Устройство на територията: Комисията по Устройство на територията, днес в 10 ч., разгледа докладната записка и я одобрява.
	Инж. Стойко Еленов: Благодаря! Колеги, някой друг желае ли да вземе отношение? Ако няма да преминем на гласуване. Гласуването е поименно. 
Гласували ”ЗА” 11, както следва: Асен Белев, Генадий Бакалов, д-р Милка Любомирова, Огнян Бабачев, Огнян Годумов, д-р Румен Младенов, Сашо Бабачев, инж. Стойко Еленов, Стоян Чаушев, Христо Петров, Стоян Беширов ; „ПРОТИВ” – 0; „ВЪЗДЪРЖАЛИ СЕ”: 0, се прие

РЕШЕНИЕ № 496
	На основание  чл.21 ал. 1   т.11  и т.23  от ЗМСМА, Общински съвет гр. Неделино, във връзка със Заявление с вх.№ 93-00-660/30.03.2017г. за изменение на Подробен устройствен план -  в обхват на УПИ   III, IV,  V,  и  VI кв.58 и УПИ XVII  и УПИ   XVIII , кв.56 по плана  на  гр. Неделино от Георги Стоянов Атанасов- от гр. Неделино, ул. „Извора” №10; Добри Здравков Личев, Маруся Иванова Личева и Елица Здравкова Личева -Младенова от гр. Неделино, ул. „Извора”- собственици на Урегулиран Поземлен имот УПИ XVII , кв.56 - съгласно нот. Акт №120/2007г. и  приложени: Становище   на главен архитект по чл.135, ал.4, т.1 от ЗУТ, Заповед №237/14.06.2017г. по чл.135, ал.3, ал.4, т.1, ал.6 от ЗУТ на Кмета на Община Неделино,  Решение на Общински експертен съвет по устройство на територията т.1.6 по Протокол №4/30.05.2017г., и  на основание чл.129, ал.1, във връзка с чл.134, ал.1, т.2, ал.2, т.6 от Закона за устройство на територията, Общински съвет гр. Неделино
ОДОБРЯВА
	Подробен устройствен план -  План за регулация на УПИ III, IV, V,  и  VI, кв.58 и УПИ XVII  и УПИ   XVIII , кв.56  по плана на гр. Неделино. 
С изменението се променя дворищната регулация между  УПИ III, IV, V,  и  VI, кв.58 и терен общинска собственост и  уличната регулация между квартали 56 и кв.58 с оглед оптимизиране на уличното платно спрямо теренните и геоложки условия.
Площ на новообразувани УПИ III-1143,1м2, УПИ  IV- 1 740,7м2, УПИ  V-517,3м2,  и  УПИ VI-538,4м2,кв.58; УПИ XVII-958,9м2  и УПИ   XVIII- 1011,8м2 , кв.56 по плана на гр. Неделино.
	Настоящото Решение да се доведе до знанието на заинтересованите лица за сведение и подлежи на обжалване по реда на чл.215, ал.4 от ЗУТ в 14- дневен срок след получаването и чрез ОбА гр. Неделино пред Административен съд гр. Смолян.

	ПО ТОЧКА ТРЕТА: Докладна записка от Боян Кехайов – Кмет на Община Неделино, относно: Актуализация на наименование от поименния списък на обект от разчета за финансиране на капиталовия списък 2017 г.
	Инж. Стойко Еленов: Заповядайте, г-н Кмет!
	Г-н Боян Кехайов: Става въпрос само за промяна в наименованието на обект и в сумата му. Обектът в Капиталовия списък е записан „Асфалтиране на вътрешна пътна мрежа в с. Изгрев“ да се промени наименованието на „ Основен ремонт на вътрешна пътна мрежа в с. Изгрев“. Това се налага по изменение на средства по параграфите, защото все едно, че сме изграждали нов път, който не е съществувал и за рехабилитация на вътрешна мрежа.
	Инж. Стойко Еленов: Г-н Чаушев, моля за становище на ПК!
	Г-н Стоян Чаушев: Комисията на днешното заседание разгледа докладната записка за промяна на Капиталовите разходи. Комисията предлага да бъде отложена, поради това, че в самата докладна липсват мотиви. 
	Г-н Боян Кехайов: Мотивът ви го казвам. Това е по изискване на Сметната палата.
	Г-н Стоян Чаушев: Разбрахме, че има и други причини. Затова Комисията трябва да иде на място и да се види, каква е причината. Предлагаме да бъде отложено разглеждането на тази докладна. 
	Г-н Боян Кехайов: Няма проблем. 
	Инж. Стойко Еленов: Добре. Предлагаме да бъде разгледана, след като се изгладят нещата. Уважаеми колеги, някой друг желае ли да вземе отношение? Ако няма, да преминем на гласуване. Гласуването е поименно. Предлагам да гласуваме първо становището на ПК Устройство на територията – за отлагане и доуточнения на мотивите. Който е съгласен с така предложения проект на ПК, моля да гласува!
Гласували ”ЗА” 10, както следва: Асен Белев, Генадий Бакалов, д-р Милка Любомирова, Огнян Бабачев, Огнян Годумов, д-р Румен Младенов, Сашо Бабачев, инж. Стойко Еленов, Стоян Чаушев, Христо Петров,; „ПРОТИВ” – 0; „ВЪЗДЪРЖАЛИ СЕ”: 1 - Стоян Беширов, се прие
РЕШЕНИЕ № 497
	Общински съвет – гр. Неделино отлага разглеждането на Докладна записка от Боян Кехайов – Кмет на община Неделино с вх. №329/11.10.2017 г., относно: Актуализация на наименование от поименния списък на обект от разчета за финансиране на капиталовия списък 2017 г., поради нуждата за доуточняване на мотивите. 
ПО ТОЧКА ЧЕТВЪРТА: Докладна записка от Боян Кехайов – Кмет на Община Неделино, относно: Заявление от Минчо Атанасов  Беширов и Минка Величкова Беширова с вх. № 93-00-1275/19.07.2017г.  за закупуване   на  УПИ I, кв. 76 по ПУП на гр. Неделино от 1987 г.,  актуван с Акт за частна общинска собственост  № 1269/20.07.2017 г.
	Инж. Стойко Еленов: Заповядайте, г-н Кмет!
	Г-н Боян Кехайов: Става въпрос за отстъпено право на строеж, което е реализирано от посочените лица, така че предлагам предложения проект за решение да стане решение.
	Инж. Стойко Еленов: Благодаря, г-н Кмет! Давам думата за становище на ПК Бюджет и финанси. Заповядайте, г-н Бабачев!
	Г-н Сашо Бабачев: Тази докладна е разглеждана съвместно с Комисията по Устройство на територията. Становището ни е едно и също, така че Комисията одобрява докладната записка и проекта за решение. 
	Инж. Стойко Еленов: Колеги, някой желае ли да вземе отношение?
	Инж. Огнян Бабачев: На нас ни стана ясно, г-н Председател, че става въпрос за техен имот в този квартал, за децата на един покойник от с. Крайна. 
	Г-н Боян Кехайов: Отстъпено е и има оценка.
	 Инж. Стойко Еленов: Гласуването е поименно. Който е съгласен предложеният проект за решение да стане решение, моля да гласува.
Гласували ”ЗА” 11, както следва: Асен Белев, Генадий Бакалов, д-р Милка Любомирова, Огнян Бабачев, Огнян  Годумов, д-р Румен Младенов, Сашо Бабачев, инж. Стойко Еленов, Стоян Чаушев, Христо Петров, Стоян Беширов ; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ № 498
	Общински съвет – гр. Неделино след като разгледа подадено Заявление от Минчо Атанасов  Беширов и Минка Величкова Беширова с вх. № 93-00-1275/19.07.2017 г.,  ведно с приложените към него документи за придобиване право на собственост върху общинска земя по реда на  чл. 35, ал. 3 от Закона за общинска собственост и  чл. 61, ал. 1 от Наредба № 2 за реда за придобиване, управление и разпореждане с общинско имущество, реши:           
         1.ОПРЕДЕЛЯ  Минчо Атанасов  Беширов ЕГН 710904ХХХХ, с постоянен адрес: с. Крайна, община Неделино  и Минка Величкова Беширова  ЕГН 700910ХХХХ, с постоянен адрес:  гр. Неделино, община Неделино, улица ”Александър Стамболийски” №73, вх. А, ет. 3,   за КУПУВАЧИ  на ПРАВО НА СОБСТВЕНОСТ ВЪРХУ ОБЩИНСКА ЗЕМЯ (Акт за частна общинска собственост № 1269/20.07.2017г.), представляващо   Урегулиран поземлен имот  (УПИ) I,  (едно), кв. 76  (седемдесет и шест) по ПУП на гр. Неделино от 1987 г.,  с площ   642.00  кв.м. (шестстотин четиридесет и два кв.м.) при граници на  имота: на североизток – улична регулация с ос.т. 461 - 463; на юг – пътека; на северозапад – улична регулация с ос.т. 463 - 466;
              2.  Одобрява пазарна оценка и определя цена за 642.00  кв.м. (шестстотин четиридесет два  кв.м.)  в размер на  4494.00 лв. (четири хиляди четиристотин деветдесет и четири  лв.) без ДДС, съгласно оценка на независим оценител.
            Данъчната оценка на имота е 2539.80 лв. (две хиляди петстотин тридесет и осем лв. и 80 ст.)
             3.   Упълномощава Кмета на Община Неделино да издаде заповед за продажба на имота по т. 1 от настоящото решение и сключи договор за продажба.

ПО ТОЧКА ПЕТА: Докладна записка от Боян Кехайов – Кмет на община Неделино, относно: Приемане на нова Наредба (№2) за реда за придобиване, управление и разпореждане с общинско имущество - собственост на Община Неделино.
	Инж. Стойко Еленов: Заповядайте, г-н Кмет!
	Г-н Боян Кехайов: Законът за общинската собственост дава правомощия на всеки ОбС да определи в изрична Наредба редът за придобиване на право на собственост и на ограничени вещи права, за предоставяне за управление, под наем и за разпореждане с имоти и вещи – общинска собственост, и правомощията на Кмета на общината. С писмо № 486/17 от 28.08.2017г. Районна прокуратура – гр. Златоград дава предложение да се допълни Наредбата за реда за придобиване, управление и разпореждане с общинско имущество - собственост на Община Неделино, с включване на текстове, съобразени с новите разпоредби на ЗПУО. Така че ние се разработили една нова Наредба, с която предполагам, че сте запознати, тъй като беше качена и на сайта на общината за публично обсъждане. Съобразена е с всички изисквания.
	Инж. Стойко Еленов: Благодаря, г-н Кмет! Давам думата за становище на ПК Бюджет и финанси. Заповядайте, г-н Бабачев!
	Г-н Сашо Бабачев: Комисията предлага Общински съвет – гр. Неделино да приеме нова Наредба (№2) за реда за придобиване, управление и разпореждане с общинско имущество - собственост на Община Неделино, като предлага следните допълнения:
1.  Чл.1 след словосъчетанието „ и на специалните закони“ се допълва „освен, когато е приложимо“;
2. В чл.2 се създава нова т.5, случай на прилагане на Закона за публично частно партньорство;
3. В чл.4, ал.1, т.2 след думата „концесия“ се допълва „или Закона за публично частно партньорство“;
4. В чл.5, ал.4  след центрове за личностно развитие да се вмъкне и текстът „държавните и общинските недвижими имоти и имотите предоставени им за управление“.
5. Към чл. 5 се създава се нова ал.8 със следния текст: „От датата на влизане в сила на акта за обявяване на държавно училище за общинско, преминават в собственост на общината, на територията на която се намират  имотите , и стават публична общинска собственост, а вещите-държавна собственост, стават собственост на общината, финансираща училището“.
6. Към чл.13 се създава нова ал.4 със следния текст : „Имотите  и вещите по чл.5, ал.8 се предоставят за управление на училището, което ги е управлявало до обявяването му за общинско, и се ползват само за целите на образователния процес, без да променят предназначението си. Създава се нова ал.5 към чл13  със следния текст:Когато седалището на училището, управляващо от имотите по чл.5, ал.8, е извън територията на общината, която ги придобива, след влизането в сила на акта за обявяване на училището за общинско общината приообретател предоставя имотите за управление на финансирани от нея училища. 
	Създава се нова ал.6 със следния текст: От датата на влизане в сила на акта за обявяване на общинско училище за държавно имотите и вещите предоставени на училището преди обявяването му за държавно, преминават собственост на държавата, управляват се от училището и се ползват само за целите на образователния процес, без да променят предназначението си.
	Съществуващата ал.4 става ал.7.	

Ружо Младенов влезна в залата. 
	Инж. Стойко Еленов: Благодаря! Някой желае ли да вземе отношение? Г-н Бабачев, заповядайте!
	Инж. Огнян Бабачев: На последните страници от Наредбата има Приложение, в което се определят тарифите за базисните месечни наеми за квадратни метри на имоти на територията на община Неделино. От тарифите на предишната наредба се вижда, че има леко завишение в новата, което според мен е крайно недостатъчно. Аз предлагам ОбС да вземе да приеме Наредбата като цяло, като в Приложение № 1 променим някои стойности. Например терените са категоризирани в четири зони. 
	Аз по-скоро не говоря за помещение, а за сграда, защото така или иначе общината няма, кой знае колко големи помещения, да ги дава под наем за извършване на дейности. Нека Янко Младенов да каже, какво е първа зона, втора зона, трета зона и четвърта зона? Ако желаете, да помислим малко, защото действително, ако искаме да имаме местни приходи, чрез тази Наредба, то трябва според мен, да завишим стойностите. 
	Аз, примерно, предлагам в трета точка от Приложението, в помещения в сгради от 2ра зона е записано 2лв., да стане 4лв; в терени 2ра зона – от 1.80лв. да стане 3.60лв.; в 3та зона – от 1лв. да бъде 2лв. и 4та зона – от 0.80лв. на 1.60лв. т.н. Ако желаете да се завишат - то вярно ще се завишат, но не толкова много. Който желае, дори и временно, да ползва терени на общината, трябва да си плаща на общината.
	В 19-та точка е поставяне на кафе-автомати, машини за кафе и топли напитки, на стойност 25лв., аз предлагам да е 35лв. Сами разбирате, че този, който желае, може да постави такива апарати. 
	Г-н Стоян Чаушев: 35лв. са много за кафе-автомат.
	Г-н Боян Кехайов: Цените са поносимо съобразени, за да не гоним хората, които желаят да наемат терени. Това са базисни месечни наеми, т.е. оттам се почва, и когато се обявява конкурс, може да стигне и до 200лв. Такава е идеята на Наредбата.
	Инж. Огнян Бабачев: Трябва да добавим и точка 20 – забавни игри за деца, защото е пропусната. 
	Г-н Боян Кехайов: Дайте го като предложение. 
	Инж. Огнян Бабачев: Те са до 19-та точка в Приложението. Нека допълним точка 20 – забавни игри за деца, защото така или иначе ще гласуваме после. 
	Инж. Стойко Еленов: Какви цени да пишем?
	Г-н Стоян Беширов: Каквито сте предложили.
	Инж. Стойко Еленов: Да, но за тази точка 20 няма предложени цени.
	Г-н Стоян Беширов: Минимални цени – 5 - 10лв.
	Г-н Христо Петров: Тази цена трябва да е ниска, но в случая, както е с тези, които се намират пред общината, то няма да има друг кандидат. Аз ще Ви дам пример. Аз съм в Неделино от 5-6 дни и в месеца, като дойда през това време, аз слагам поне 20лв в тези машинки тук. Представям си тези, които са всеки ден на тях. 6лв. месечен наем е смешна цена. 
	Г-н Боян Кехайов: Това е цена за квадратен метър. 
	Инж. Стойко Еленов: Г-н Кмет, за да не спорим, дайте Вие предложение. 
	Г-н Боян Кехайов: За всички зони 5лв. на кв.м. 
	Инж. Стойко Еленов: Колеги, някой друг желае ли да вземе отношение? Ако няма, да преминем към гласуване предложението от докладната, заедно с допълнението от ПК Бюджет и финанси и се включи допълнителна точка 20 към Приложение № 1 – забавни игри за деца с 5лв. на кв.м. Ако не се приеме, тогава ще преминем към промяна на тарифите. 
	Който е съгласен така предложеният проект за решение да стане решение, моля да гласува.  
Гласували”ЗА” 11, „ПРОТИВ” – 0; „ВЪЗДЪРЖАЛИ СЕ”: 0, се прие 
РЕШЕНИЕ № 499
	І. Общински съвет-Неделино на основание чл. 21, ал. 2 от Закона за местното самоуправление и местната администрация и чл. 8, ал. 2 от Закона за общинската собственост отменя Наредба за реда за придобиване, управление и разпореждане с общинско имущество, приета с Решение №413/20.08.2010 г. на Общински съвет- Неделино и приема нова Наредба за реда за придобиване, управление и разпореждане с общинско имущество - собственост на Община Неделино.
	ІІ. Общински съвет - Неделино упълномощава Кмета на Община Неделино да извърши всички действия за изпълнение на решението.
ПО ТОЧКА ШЕСТА: Докладна записка от Боян Кехайов – Кмет на община Неделино, относно:  Откриване на процедура за  отдаване под наем на обособени обекти: „Помещения №№1, 2, 3, 4 и №5“ –  частна общинска собственост, находящи се  в  приземния етаж на сграда за Битов комбинат в ПИ №947, кв. 118 по ПУП на гр. Неделино.

	Инж. Стойко Еленов: Заповядайте, г-н Кмет! 
	Г-н Боян Кехайов:  Постъпило е запитване от граждани и фирми, които имат интерес и желание да наемат помещение на приземния етаж в сградата на битов комбинат. Помещенията са частна общинска собственост, така че могат да бъдат отдадени под наем, така че предлагам проекто-решението, в което са описани квадратите и началната цена, да стане решение и да упълномощите Кмета на общината да организира процедура за отдаване под наем на недвижимите имоти. 
	Инж. Стойко Еленов: Благодаря, г-н Кмет! Моля за становище на ПК Бюджет и финанси! Заповядайте, г-н Бабачев!
	Г-н Сашо Бабачев: Комисията одобрява докладната записка и проекта за решение.
	Инж. Стойко Еленов: Благодаря! Някой желае ли да вземе отношение? Г-н Младенов, заповядайте!
	Д-р Румен Младенов: Уважаеми г-н Председател, г-н Кмет, уважаеми колеги и гости, ние правим авансово съгласие за нещо, което нямаме и за в бъдеще да има конкретика.
	Инж. Стойко Еленов: То ще е с конкурс.
	Д-р Румен Младенов: На Комисията гласувах „за“ и сега ще гласувам „за“, просто казвам за в бъдеще, да го имате предвид. Не ме интересува име в момента, но по принцип трябва да се знае. 
	Инж. Стойко Еленов: По принцип е редно общинска земя, която не я използваме, да я отдаваме под наем. Благодаря Ви! Г-н Бабачев, желаете ли да вземете отношение?
	Инж. Огнян Бабачев: Гледам тук за Помещение № 1, цена 97лв. за 38.64 кв.м.
	Г-н Боян Кехайов: Дайте го с една точка да се допълни, съгласно новата Наредба, след влизането й в сила, защото тя ще влезе след 14-дневен срок в сила.
	Инж. Стойко Еленов: Отбележете, че цените са по старата Наредба. Новата Наредба още не е влязла в сила. Колеги, желае ли някой да вземе отношение? Ако няма, да преминем на гласуване. Който е съгласен предложеният проект за решение да стане решение, моля да гласува. Гласуването е поименно.
	Д-р Румен Младенов: Заедно с допълнението от Кмета.
Гласували ”ЗА” 12, както следва: Асен Белев, Генадий Бакалов, д-р Милка Любомирова, Огнян Бабачев, Огнян Годумов, д-р Румен Младенов, Ружо Младенов, Сашо Бабачев, инж. Стойко Еленов, Стоян Чаушев, Христо Петров, Стоян Беширов ; „ПРОТИВ” – 0; „ВЪЗДЪРЖАЛИ СЕ”: 0, се прие

РЕШЕНИЕ №500
	Общински съвет гр. Неделино на основание чл. 21, ал. 1, т. 8  от ЗМСМА, чл. 14, ал. 1 и ал. 2  от Закона за общинската собственост и  чл. 41, ал. 1  от Наредба № 2 за реда за придобиване, управление и разпореждане с общинско имущество, реши:
	1. Дава съгласие да бъдат  отдадени под наем чрез публично оповестен конкурс за срок от 5 (пет) години  следните недвижими имоти-частна общинска собственост, както следва:
	№ по ред
	Наименование на имота
	Площ на имота/кв.м.
	Акт за частна общинска собственост

	1.
	„Помещение №1“
	38.64
	№986/14.01.2013г.

	2.
	„Помещение №2“
	18.20
	№953/09.08.2012г.

	3.
	„Помещение №3“
	21.00
	№987/14.01.2013г.

	4.
	„Помещение №4“
	37.60
	№988/14.01.2013г.

	5.
	„Помещение №5“
	41.60
	№989/14.01.2013г.



[bookmark: _GoBack]     2. Упълномощава Кмета на община Неделино да организира  процедурата за отдаване под наем на недвижимите имоти, като началната месечна наемна цена се определи съгласно тарифите по Приложение №1 на новата Наредба №2 Наредба за реда за придобиване, управление и разпореждане с общинско имущество.
ПО ТОЧКА СЕДМА: Докладна записка от Боян Кехайов – Кмет на община Неделино, относно: Откриване на процедура за  отдаване под наем на общински терен с площ 4.00 кв.м.,  публична общинска собственост за разполагане на преместваеми съоръжения  за забавление на деца.
	Инж. Стойко Еленов: Заповядайте, г-н Кмет!
	Г-н Боян Кехайов: Уважаеми г-н Председател, постъпила е молба в общината от управителя на една от фирмите, която желае да наеме 4 кв.м., находящ се на детска площадка до административна сграда, гр. Неделино., за поставяне на електронни детски увеселителни съоръжения. Предлагам проекто-решението да стане решение. 
	Инж. Стойко Еленов: Към това решение също трябва да допълним, че се отнася за новата Наредба. Г-н Бабачев, становище на ПК Бюджет и финанси.
	Г-н Сашо Бабачев: Комисията одобрява докладната записка и проекта за решение.
	Инж. Стойко Еленов: Който е съгласен предложения проект за решение… Извинете ме! Има ли някой, който желае  да вземе отношение, колеги? Който е съгласен предложения проект за решение да стане решение, заедно с допълнението, както предишната точка, моля да гласува. Гласуването е поименно. 
Гласували ”ЗА” 11, както следва: Асен Белев, Генадий Бакалов, д-р Милка Любомирова, Огнян Бабачев, д-р Румен Младенов, Ружо Младенов, Сашо Бабачев, инж. Стойко Еленов, Стоян Чаушев, Христо Петров, Стоян Беширов ; „ПРОТИВ” – 0; „ВЪЗДЪРЖАЛИ СЕ”: 1 - Огнян Годумов, се прие


РЕШЕНИЕ №501
	Общински съвет гр. Неделино на основание чл. 21, ал. 1, т. 8  от ЗМСМА, чл. 14, ал. 7  от Закона за общинската собственост и  чл. 25   от Наредба № 2 за реда за придобиване, управление и разпореждане с общинско имущество, реши:
`	1. Дава съгласие да бъде отдаден под наем чрез публично оповестен конкурс за срок от 5 (пет) години  на „Терен № 7“ (публична общинска собственост) с площ 4.00 кв.м.(четири кв.м.), находящ се на детската площадка  до административната сграда на община Неделино, за поставяне на преместваеми обекти за забавления за деца.
            2.  Определя началната  месечна наемна цена    в размер на  20.00 лв. ( двадесет лв.) без ДДС.
 	 3. Упълномощава Кмета на община Неделино да организира  процедурата за отдаване под наем при горните условия.

ПО ТОЧКА ОСМА: Докладна записка от Боян Кехайов – Кмет на община Неделино, относно: Отмяна на Решение № 484 /28.08.2017г. на Общински съвет Неделино.

	Инж. Стойко Еленов: Заповядайте, г-н Кмет!

	Г-н Боян Кехайов: Двете докладни касаят едно и също. Това е за отмяна на Решение № 484 и Решение № 486, тъй като с Решение № 486 ОбС е дал съгласие да бъде продължен 5-годишния срок на договор на общински терен № 37/ 28.08.2014г. с Ирина Валентинова Младенов, с. Средец, общ. Неделино. 
	С Решение № 484 ОбС е дал съгласие да бъдат отдадени под наем, чрез публично оповестен конкурс за срок от 5 години, части от имоти – публично общинска собственост, представляващи терени за разполагане на преместваеми съоръжения – кафе-автомати. 
	Предлагам ОбС – гр. Неделино да отмени решението, поради настъпили нови обстоятелства. Същото се отнася и за другата докладна. Предлагам да бъдат отменени двете решения. 

	Инж. Стойко Еленов: Тези докладни нямат становище от ПК, тъй като са включени в последния момент, за да може да минат на днешното заседание. Давам Ви думата за отношение! Ако няма, предлагам да преминем на гласуване. Гласуваме първо да бъде отменено Решение № 484, който е съгласен, моля да гласува.
Гласували”ЗА” 10, „ПРОТИВ” – 0; „ВЪЗДЪРЖАЛИ СЕ”: 2, се прие 
РЕШЕНИЕ № 502
	На основание чл.21, ал.2 от ЗМСМА и чл.99, т.2 от АПК,   Общински съвет – гр. Неделино ОТМЕНЯ свое Решение №484/28.08.2017 г., поради настъпили нови обстоятелства.
	Инж. Стойко Еленов: Моля да гласуваме предложения проект за решение да стане решение, като се отмени Решение № 486.
Гласували”ЗА” 9, „ПРОТИВ” – 0; „ВЪЗДЪРЖАЛИ СЕ”: 3, се прие 
РЕШЕНИЕ № 503
	На основание чл.21, ал.2 от ЗМСМА и чл.99, т.1 от АПК,   Общински съвет – гр. Неделино ОТМЕНЯ свое Решение №486/28.08.2017 г., поради неговата незаконосъобразност.
ПО ТОЧКА ДЕСЕТА: Докладна записка от Боян Кехайов – Кмет на община Неделино, относно: Допълнение на Решение № 467/28.06.2017г., прието с Протокол № 29 и отмяна на Решение № 482/28.08.2017г., прието с Протокол № 31.

	Инж. Стойко Еленов: Заповядайте, г-н Кмет!

Г-н Стоян Беширов напусна залата.

	Г-н Боян Кехайов: Отменяме Решение № 482/28.08.2017г. на ОбС – гр. Неделино и да се допълни точка 1ва от Решение № 467/28.06.2017г., като добавим думата „пълнолетни“ и т. 1 придобие следния вид: „Дава съгласие да се увеличи капацитета на „Център за настаняване от семеен тип за пълнолетни лица с физически увреждания“ – гр. Неделино, ул. Александър Стамболийски № 80 от 10 на 15 места, считано от 01.07.2017г.“. Това Решение го прегласувахме, като допусната грешка. Сега се връщаме на старото Решение № 467, като допълваме текста, който Ви предложих. 
	. Инж. Стойко Еленов: Желае ли някой да вземе отношение? Ако няма, да преминем на гласуване. Който е съгласен предложеният проект за решение да стане решение, моля да гласува. 
	Гласували”ЗА” 11, „ПРОТИВ” – 0; „ВЪЗДЪРЖАЛИ СЕ”: 0, се прие 
РЕШЕНИЕ № 504
	На основание чл. 21, ал. 1, т.2. и т.23 от ЗМСМА и във връзка с чл. 36в, ал.1, т.1., ал.2, ал.3, т.1 от Правилника за прилагане на Закона за социалното подпомагане, Общински съвет – гр. Неделино
РЕШИ:
	1.  На основание чл.99, т.1 от АПК  отменя Решение № 482/ 28.08.2017г. на Общински съвет – гр. Неделино;
	2. Допълва т.1 от Решение №467/28.06.2017 г. като добавя думата „пълнолетни“ и т. 1 придобие следния вид: „ Дава съгласие да се увеличи капацитета на „Център за настаняване от семеен тип за пълнолетни лица с физически увреждания“ – гр. Неделино, ул. Александър Стамболийски № 80 от 10 на 15 места, считано от 01.07.2017г.“;

ПО ТОЧКА ДРУГИ: 
	Инж. Стойко Еленов: Преминаваме към точка молби и Други.

· Молба от Ирина Хаджиева, относно: Отпускане на еднократна финансова помощ. 

	Инж. Стойко Еленов: Моля за становище на Комисията!
	Г-н Сашо Бабачев: Комисията предлага ОбС да отпусне еднократна финансова помощ, в размер на 200лв.
Г-н Стоян Беширов влезна в залата.
	Инж. Стойко Еленов: Има ли някой да вземе отношение?
	Д-р Румен Младенов: Забравил съм на предишните подобни молби, каква беше стойността, за да няма делене. Защото мисля, че беше 300лв., но искам да бъда убеден. Аз не желая да се прави разлика между хората. Нека се направи справка, за да бъде еднакво за всички.
	Г-н Сашо Бабачев: Следващата точка е подобна, пак се касае за болен човек.
	Инж. Стойко Еленов: Докато направим справка, да разгледаме следващата докладна.
· Докладна записка  от жители на с. Дуня, относно: Асфалтиране на път от махала Белите камъни до с. Дуня.
	Инж. Стойко Еленов: Давам думата на г-н Чаушев за становище на ПК Устройство на територията.
	Г-н Стоян Чаушев: Комисията разгледа молбата от жителите на с. Дуня и становището на Комисията е за следващия бюджет за 2018г. да бъдат финансирани, при възможност. 
	Инж. Стойко Еленов: Аз предлагам да бъде включен в следващия поименен списък. Колеги, някой желае ли да вземе отношение? Ако няма, предлагам да преминем на гласуване. Предлагам предложеният проект от Комисията да стане решение. Който е съгласен, моля да гласува.
Гласували”ЗА” 11, „ПРОТИВ” – 0; „ВЪЗДЪРЖАЛИ СЕ”: 1, се прие
РЕШЕНИЕ № 505
	На основание чл. 21, ал. 1, т.23 от ЗМСМА, Общински съвет – гр. Неделино реши, при възможност, да бъдат предвидени средства за обект „Асфалтиране на път с. Дуня до разклона на местността Белите камъни“ в бюджет 2018г.
· Жалба от жители на с. Върли дол, община Неделино.

	Инж. Стойко Еленов: По техни сметки асфалтирането на пътя до гробищния парк ще струва около 1856лв. Заповядайте, г-н Чаушев, за становище на Комисията?

	Г-н Стоян Чаушев: Комисията разгледа жалбата. Нашето становище е идентично с предходната молба.

	Инж. Стойко Еленов: Който е съгласен, така направеното предложение да стане решение, моля да гласува.

Гласували”ЗА” 11, „ПРОТИВ” – 1; „ВЪЗДЪРЖАЛИ СЕ”: 0, се прие 
РЕШЕНИЕ № 506
	На основание чл. 21, ал. 1, т.23 от ЗМСМА, Общински съвет – гр. Неделино реши, при възможност, да бъдат предвидени средства за бетониране на път към гробищния парк,с. Върли дол, община Неделино, в бюджет 2018г.
	Инж. Стойко Еленов: Да се върнем на молбите за еднократна помощ. Направена е справка и последното решение за еднократна помощ е в размер на 200лв. Който е съгласен да отпуснем на Ирина Хаджиева 200лв. еднократна помощ, моля да гласува.
Гласували”ЗА” 12, „ПРОТИВ” – 0; „ВЪЗДЪРЖАЛИ СЕ”: 0, се прие 
РЕШЕНИЕ № 507
	На основание чл. 21, ал. 1, т.23 от ЗМСМА, Общински съвет – гр. Неделино дава съгласие да се отпусне еднократна финансова помощ в размер на 200лв. на Ирина Бойкова Хаджиева, гр. Неделино, ул. „ Полковник Дичо Петров 25“
· Молба от Андрей Хаджиев, относно: отпускане на еднократна финансова помощ.
	Инж. Стойко Еленов: Г-н Бабачев, за него също 200лв? Който е съгласен и на него да бъдат отпуснати 200лв., моля да гласува.
	Г-н Стоян Беширов: Какво са 200лв., при положение, че тази жена е болна?
	Инж. Стойко Еленов: Толкова сме отпуснали, такива са възможностите на общината.
	Г-н Боян Кехайов: Да се организира една кампания?
	Г-н Стоян Беширов: Какво са 200лв.? Това е смешно. Предлагам 2000лв, какво са 200лв… За този случай цяло Неделино знае.
	Г-н Сашо Бабачев: Може да се направи една кампания за цяло Неделино – не само по цеховете, но и по магазините.
	Д-р Румен Младенов: Такава кампания имаше, тук е въпроса да участва и общината.
	Г-н Стоян Беширов: Предлагам да гласуваме 2000лв.
	Инж. Стойко Еленов: Ние вече това го гласувахме.
	Г-н Стоян Беширов: Това е специален случай!
	Д-р Милка Любомирова: Ако си спомняте ние гласувахме 500лв. за един друг такъв случай, жената беше тежко болна. Просто трябва да има някаква еднаквост около сумите, които отпуска общината, но вече кампаниите и другите неща…
	Инж. Стойко Еленов: Предлагам, за да спрем спора, и да прегласуваме първо предложението на ПК – 200лв., ако това не се приеме, тогава ще гласуваме друга сума. Който е съгласен, моля да гласува.
	Г-н Сашо Бабачев: Въпроса за тези 2000лв. е, дали Кмета има, от къде да ги даде?
	Инж. Стойко Еленов: За да не спорим, прегласуване на решението по тази молба, Който е съгласен предложението на ПК от 200 лв. да стане решение, моля да гласува.
Гласували”ЗА” 11, „ПРОТИВ” – 1; „ВЪЗДЪРЖАЛИ СЕ”: 0, се прие 
РЕШЕНИЕ № 508
	На основание чл. 21, ал. 1, т.23 от ЗМСМА, Общински съвет – гр. Неделино дава съгласие да се отпусне еднократна финансова помощ в размер на 200 лв. на Андрей Трендафилов Хаджиев, гр. Неделино, ул. „Христо Ботев 8“.
· Докладна записка от Илияна Костадинова – Председател на НЧ „Светлина – 1938“ – гр. Неделино, относно: отбелязване на 80-годишен юбилей на НЧ „Светлина -1938“ през идната 2018г.  
	Инж. Стойко Еленов: Имате докладната. Моля за становище на ПК Бюджет и финанси.
	Г-н Сашо Бабачев: Общински съвет – гр. Неделино възлага на Кмета на община Неделино, при изготвяне на Културния календарен план на община Неделино за 2018г., да бъдат предвидени средства за отбелязване на предстоящия 80-годишен юбилей на НЧ „Светлина – 1938“, гр. Неделино.
	Инж. Стойко Еленов: Благодаря! Някой желае ли да вземе отношение? Ако няма, да преминем към гласуване. Който е съгласен така предложения проект за решение да стане решение, моля да гласува. 
Гласували”ЗА” 11, „ПРОТИВ” – 1; „ВЪЗДЪРЖАЛИ СЕ”: 0, се прие 


РЕШЕНИЕ № 509
	На основание чл. 21,ал. 1, т.23 от ЗМСМА, Общински съвет – гр. Неделино възлага на Кмета на община Неделино, при изготвяне на Културния календарен план на община Неделино за 2018г., да бъдат предвидени средства за отбелязване на предстоящия 80-годишен юбилей на НЧ „Светлина – 1938“, гр. Неделино.
· Заявление от Управителния съвет на общинска организация СИБ, гр. Неделино, относно: Откриване на офис на общинска организация на Съюз на инвалидите в България /СИБ/, гр. Неделино. Предоставяне на финансови средства за съвместно честване на международния ден на хората с увреждане.
	Инж. Стойко Еленов: Господин Костов, настояваше заявлението да бъде разгледано на днешното заседание, тъй като, ако го отложим за следващото – ще бъде късно. С две думи, във връзка с честването на международния ден на хората с увреждания, общинска организация СИБ, гр. Неделино Ни канят на тържествено откриване на офиса на организацията. 
	Г-н Кмет, заповядайте!
	Г-н Боян Кехайов: Сега, по принцип, подкрепяме идеята за създаване на един такъв център за честването, но г-н Костов нека приложи една план-сметка, за какво точно са необходими тези средства и какви мероприятия ще бъдат финансирани, тъй като финансовото състояние на общината не позволява отделянето на една такава сума. Сами виждате, че за хора, които са в крайна нужда, не можем да отделим средства. В момента разгледахме 3 молби по 200лв. – 600лв. и тези 1500лв., това са 2100лв. Гласувайте го, че подкрепяме това, а аз ще видя, какви са възможностите на общината и с каква сума може да подпомогнем, но с предварително дадена план-сметка, която ОбС да може да разгледа и одобри. Нека знаем, за какво точно ще бъдат изразходвани тези средства.
	Инж. Стойко Еленов: Благодаря, г-н Кмет! Желае ли някой да вземе отношение? Ако няма, предлагам да вземем едно принципно решение, да възложим на Кмета, след представяне на план-сметката и според възможностите на бюджета, да отпуснем средства.
	Инж. Огнян Бабачев: Нали трябва ние да одобрим план-сметката? 
	Инж. Стойко Еленов: Но няма време, аз затова предлагам да възложим на Кмета. Желаете ли да дадем думата на г-н Костов? Заповядайте, г-н Костов!
	Г-н Емил Костов – Председател на общинска организация СИБ,гр. Неделино: Уважаеми г-н Председател, уважаеми г-н Кмет, уважаеми съветници, ние не настояваме за сумата, която виждате в заявлението. В Смолянска област има около 1000  човека с увреждания и телкови решения, за нашия град – около 159 души, но ОбС може да подсигури по един обяд. Ние за пари не настояваме, колкото можете, толкова ще дадете. Ние пари ще съберем, подканваме Ви да участвате и присъствате на честването на международния ден на хората с увреждане.
	Инж. Стойко Еленов: Аз предлагам да приемем такова решение, да възложим на Кмета на общината да осигури по един обяд на хората с увреждания. В този смисъл, Ви предлагам решението, който е съгласен, моля да гласува.
Гласували”ЗА” 12, „ПРОТИВ” – 0; „ВЪЗДЪРЖАЛИ СЕ”: 0, се прие 
РЕШЕНИЕ № 510
	На основание чл. 21, ал. 1, т.23 от ЗМСМА, Общински съвет – гр. Неделино възлага на Кмета на община Неделино, по случай честването на международния ден на хората с увреждания  /01.12.2017г./, да подсигури тържествен обяд.  
	Инж. Стойко Еленов: Към точка Други, г-н Бакалов, заповядайте!
	Г-н Генадий Бакалов: Аз Ви предлагам в точка Други, да стане като традиция и да дадем възможност на гражданите да питат, да се изказват.
	Инж. Стойко Еленов: И в случая може да дадем възможност, ако някой желае, след гласуване да вземе участие. Това трябва да става изрично по Правилник. В момента, ако някой гражданин желае да вземе думата, ние ще трябва да гласуваме, за да му дадем думата. Хората могат да взимат отношение, не само в края на заседанието, но и по точките в Дневния ред. Това е по закон.
	Поради изчерпване на Дневния ред, Председателят на ОбС – гр. Неделино закри заседанието в 17.00 часа.


инж. Стойко Еленов……………….
Председател на Общински съвет
гр. Неделино

